ओलंपिक में 128 साल बाद क्रिकेट की वापसी

Wed, 25 Oct 2023 18:39:42 +0000

अंतराष्ट्रीय ओलंपिक कमिटी की 147वीं सेशन की बैठक मुंबई में हुई है। जिसे काफी सफल माना जा रहा है। इस सेशन का अहम मुद्दा था ओलंपिक में क्रिकेट को सामिल करना, जो लगभग सफल हो गया। 128 साल के बाद ओलंपिक में एक बार फिर से क्रिकेट खेला जाएगा। लाॅस एंजिल्स ओलंपिक 2028 में क्रिकेट को शामिल करने की IOC ने पुष्टि कर दी है। मजे की बात यह है कि इस ओलंपिक में क्रिकेट के साथ तीन अन्य खेलों को भी शामिल करने का फैसला किया गया हैं। जिसमें फ्लैग फुटबॉल, बेसबॉल, साॅफ्ट बाॅल शामिल हैं। ओलंपिक क्रिकेटरों को एक ऐसा मंच देगा जो शायद विश्व कप से भी बड़ा होगा। कैरेबियाई राष्ट्रीय ओलंपिक समिति के संघ अध्यक्ष कीथ जोसेफ ने कहा, "ओलंपिक में क्रिकेट को शामिल करना बहुत जरूरी है, इससे क्रिकेट की वैश्विक छवि बनेगी "। वहीं BCCI के एक अनुभवी प्रशासक ने कहा, " क्रिकेट को वैश्विक दर्शकों तक ले जाने के लिए यह पहला कदम है। उम्मीद है कि लाॅस एंजिलिस खेल से इसे ब्रिस्बेन 2032 में भी शामिल किया जा सकता है क्योंकि आस्ट्रेलिया में क्रिकेट काॅफी लोकप्रिय है।