CR Park Delhi: चितरंजन पार्क के काली मंदिर में नवरात्रि का उत्सव

Tue, 24 Oct 2023 11:51:10 +0000

दिल्ली के चितरंजन पार्क में बंगाली समिति के द्वारा बड़े पैमाने पर पंडाल बना कर नवरात्रि का उत्सव मनाया जाता है। यहां नवरात्रि के छठवें दिन से पूजा-अर्चना की शुरुआत की जाती हैं। चितरंजन पार्क में माता की विधिवत पूजा बंगाली परम्परा के अनुसार होती है। जब मैनें काली मंदिर के ज्वाइंट सेक्रेट्री प्रदीप गांगुली से बात की तो उन्होनें कहा कि काली मंदिर के 50 वर्ष पूरे हो गए हैं। इस उपलक्ष्य में नवरात्रि इस वर्ष भव्य मनायी जा रही है। यहां प्रतिदिन नवरात्रि के दौरान एक लाख से अधिक लोग आते हैं। जिसको लेकर तमाम तरह की तैयारियां की जाती है। पंडाल इको फ्रेंडली बनाया गया है। 30 से 40 हजार लोगों के लिए प्रतिदिन प्रसाद भोग की व्यवस्था की जा रही है।